Selahattin Demirtaş

Selahattin Demirtaş, yew siyasetkaro  (Zaza) o. 10 Nisanê 1973 de Pali de biyo.

 Heyatê ci 
Babî Demirtaşî serranî 1970 de keyeyî xo bar keno beno Dîyarbekir. Demirtaş Dîyarbekir de bîyo pîl. Nameyê pîyê xo Tahir o. Nameyê maya xo Sadiye ya. O mektebo verên, werteyên û lîse Dîyarbekir de qedînay. 

Di serrî Unîversîteyê Ege de lizgê Tîcaretî de wend. Labela o wext de, Selahattin Demirtaş û birayo xo pîl Nurettin Demirtaş pîya kewtî hepîs. Demirtaşî Unıversiteyê Ege ca verda û 1994 de Fakulteyê Huquqî, Unîversiteyê Anqara de dest pê kerd. 1998 de perwerdê xo qedêna. Cuwa pê, Diyarbekir de yew ofisê aboqatî kerd a. 2002 de zewiciyo û di tene domanê xo estê. Yew doman laj o û yew doman zî kena ya. 

Demirtaşî weş tembur ceneno. Televizyonê Nuçê de yew program de tembur cenit û lawukan vat. Wêxtanê xortanî xo de gruba muzîkî Komabelangaz de tembur cenit. Demirtaş  (zazakî) hewl qise keno û îngilîzkî tay zaneno.

 Sîyaset û serekê BDPyî 
2000 de endamê îHD biyo û 2006 de Diyarbekir de biyo serekê îHD. 2007 de Partîya Cemaetê Demokratikî (DTP) ra Diyarbekîr de parlamenter veciyo. Weçînitiş ra dima, 2009 de Partîya Cemaetê Demokratikî (DTP) qedexe biye. 

Birayo xo pîl Nurettin Demirtaş o wêxt de yew mûdet serekê DTPyî bîy. Labela reyna tepişîyo. Nika Nurettin Demirtaş aktifsîyaset ra birrîyo.

 Serekê BDPyî 
Serra 2010 Partîya Aştî û Demokrasî (BDP) de sîyset dewam kerd û biyo hemserekê BDP.  Demirtaşî serekêk zaf aktîf o. Bênateyê PKK û Tirkiya prosesê aştî de yew rola giran guret. O Abdullah Ocalan rî û Qendil rî minaqase kerd û bênate Abdullah Ocalan û Qendil de mektuban ard û berd.

 Çimeyî 


Kategoriye:Merdumê ke 1973 de biyê
Kategoriye:Siyasetkarê Tırkiya
Kategoriye:Siyasetkarê Zazay
Kategoriye:Şarê Xarpêti
Kategoriye:Şarê Paliy
Kategoriye:Mebusê Diyarbekıri
Kategoriye:Mebusê Hekariy
Kategoriye:Partiya Aşti u Demokrasiye
Kategoriye:Meqaleyê ke be alfabeyê Bedirxanî nusîyayê
Kategoriye:Avukatê Zazay
Kategoriye:Siyasetkarê Kurdi